**Šiaulių** **Ragainės progimnazija**

**Aiškinamasis raštas**

**prie 2020 m. finansinių ataskaitų**

**Bendroji dalis**

1. Šiaulių Ragainės progimnazija yra Šiaulių miesto savivaldybės biudžetinė įstaiga, turinti sąskaitas banke ir antspaudą. Įstaigos buveinės adresas: Tilžės g. 85, Šiauliai. Įstaigos kodas 190531756. Progimnazijos nuostatai patvirtinti Šiaulių miesto savivaldybės Tarybos 2017 m. lapkričio 9 d. sprendimu Nr. T– 379, 2017 m. lapkričio 30 d. įregistruoti Juridinių asmenų registre.

2. Progimnazija finansuojama pagal švietimo prieinamumo ir kokybės užtikrinimo programą, bei gauna kitas pajamas iš paslaugų teikimo (pagal Šiaulių miesto savivaldybės patvirtintą  programą) - tai moksleivių maitinimas, vienkartinės patalpų nuomos ir kitų paslaugų teikimas.

3. Kontroliuojamų ir asocijuotų subjektų progimnazija neturi.

4. Ataskaitinio laikotarpio pabaigoje įstaigoje dirbo 57 darbuotojai. Pagrindinė progimnazijos veiklos sritis – švietimas. Progimnazija vykdo pradinio, pagrindinio ugdymo pirmosios dalies bei pritaikytas pradinio ir pagrindinio ugdymo, neformaliojo vaikų ir suaugusiųjų švietimo, priešmokyklinio ugdymo programas.

5. Progimnazijos finansinės ataskaitos teikiamos už pilnus 2020 biudžetinius metus.

6. Finansinėse ataskaitose pateikiami duomenys išreikšti eurais

**Apskaitos politika**

7. Progimnazijos parengtos finansinės ataskaitos atitinka VSAFAS, kaip tai nustatyta viešojo sektoriaus atskaitomybės įstatymo 21 straipsnio 6 dalyje.

8. Mokyklos buhalterinė apskaita tvarkoma remiantis apskaitos vadovu ir apskaitos tvarkos aprašu patvirtintu 2019 m. birželio 25 d. Švietimo centro direktoriaus įsakymu V-35 ir direktoriaus įsakymu 2020.04.01 Nr. V-13 patvirtintu sąskaitų planu

9. Progimnazijos apskaitos politika yra apskaitos vadovo sudėtinė dalis, užtikrinanti, kad apskaitos duomenys atitiktų VSAFAS reikalavimus. Jeigu nėra konkretaus reikalavimo, įstaiga vadovaujasi bendraisiais apskaitos principais, nustatytais I - ajame VSAFAS „Finansinių ataskaitų rinkinio pateikimas“.

**Minimalios apskaitos politikos nuostatos**

**Nematerialusis turtas**

10.Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

11. Nematerialusis turtas pirminio pripažinimo metu apskaitoje yra registruojamas įsigijimo savikaina.

12. Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno euro verte.

13. Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukauptos amortizacijos ir nuvertėjimo (jei jis yra) suma pagal perdavimo dienos būklę.

14. Išankstiniai mokėjimai už nematerialųjį turtą apskaitoje registruojami nematerialaus turto sąskaitose.

15. Viso įstaigos nematerialiojo turto naudingo tarnavimo laikas yra ribotas, finansinėse ataskaitose yra rodomas įsigijimo savikaina, atėmus sukauptą amortizacijos ir nuvertėjimo, jei jis yra, sumą.

16. Nematerialiojo turto amortizuojamoji vertė yra nuosekliai paskirstoma per visą nustatyto turto naudingo tarnavimo laiką tiesiogiai proporcingu metodu.

17. Nematerialiojo turto naudingo tarnavimo laikas ir amortizacijos normatyvai nustatyti ir patvirtinti Šiaulių miesto savivaldybės tarybos 2010 m. balandžio 29 d. sprendimu Nr. T- 139.

**Ilgalaikis materialusis turtas**

18. Ilgalaikis materialusis turtas pripažįstamas ir registruojamas apskaitoje, jei jis atitinka 12- ąjame VSAFAS pateiktą sąvoką ir nustatytus ilgalaikio materialiojo turto pripažinimo kriterijus.

19. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS.

20. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, pagal ilgalaikio materialiojo turto vienetus. Išankstiniai mokėjimai už ilgalaikį materialųjį turtą apskaitoje registruojami tam skirtose ilgalaikio materialiojo turto sąskaitose. Po pirminio pripažinimo ilgalaikis materialusis turtas, išskyrus žemę ir kultūros vertybes, finansinėse ataskaitose rodomas įsigijimo savikaina, atėmus sukauptą nusidėvėjimo ir nuvertėjimo, jei jis yra, sumą. Žemė ir kultūros vertybės po pirminio pripažinimo finansinėse ataskaitose rodomos tikrąja verte.

21. Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno euro verte.

22. Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukaupto nusidėvėjimo bei nuvertėjimo (jei jis yra) suma pagal ilgalaikio materialiojo turto perdavimo dienos būklę.

23. Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką.

24. Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal konkrečius materialiojo turto nusidėvėjimo normatyvus, patvirtintus Šiaulių miesto savivaldybės tarybos 2010 m. balandžio 29 d. sprendimu Nr. T- 139.

25. Kai turtas parduodamas arba nurašomas, jo įsigijimo savikaina, sukaupto nusidėvėjimo ir jei yra, nuvertėjimo sumos nurašomos.

**Finansinis turtas**

26. Finansinio turto progimnazija neturi.

**Biologinis turtas**

27. Biologinio turto progimnazija neturi.

**Atsargos**

28. Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo ir pasigaminimo savikaina ar grynąja galimo realizavimo verte, atsižvelgiant į tai, kuri iš jų mažesnė.

29. Nemokamai gautos atsargos apskaitoje registruojamos grynąja realizavimo verte, pagal dokumentą, kuriuo įrodomas atsargų gavimas.

30. Atsargų įsigijimo savikainą sudaro pirkimo kaina, pakoreguota gautų nuolaidų sumomis. Nustatant atsargų įsigijimo savikainą, prie pirkimo kainos pridedami visi su pirkimu susiję mokesčiai – pridėtinės vertės mokestis, rinkliavos, gabenimo išlaidos.

31. Apskaičiuodama atsargų, sunaudotų teikiant paslaugas, ar parduotų atsargų savikainą, progimnazija taiko konkrečių kainų būdą.

32. Prie atsargų priskiriamas neatiduotas naudoti ūkinis inventorius. Atiduoto naudoti ūkinio inventoriaus vertė iš karto įtraukiama į sąnaudas.

33. Naudojamo inventoriaus kiekinė ir vertinė apskaita kontrolės tikslais tvarkoma nebalansinėse sąskaitos.

**Pinigai ir pinigų ekvivalentai**

34. Pinigai banko sąskaitose ir grynieji pinigai kasoje.

- Progimnazija turi šias sąskaitas AB „Swedbank“ :

- finansavimo lėšoms;

- kitos paramos lėšoms;

- pajamų lėšoms;

- nemokamo maitinimo lėšoms;

- 1,2% paramos lėšoms.

- ES lėšoms

**Išankstiniai mokėjimai ir gautinos sumos**

35. Išankstiniai apmokėjimai vykdomi pagal išankstinio apmokėjimo sąskaitas arba jeigu toks apmokėjimas numatytas sutartyje.

36. Gautinos sumos pirminio pripažinimo metu yra įvertinamos įsigijimo savikaina.

37. Vėliau ilgalaikės gautinos sumos ataskaitose rodomos amortizuota savikaina, atėmus nuvertėjimo nuostolius, o trumpalaikės gautinos sumos – įsigijimo savikaina, atėmus nuvertėjimo nuostolius.

**Finansavimo sumos**

38. Finansavimo sumos pripažįstamos, kai atitinka 20 – ąjame VSAFAS „Finansavimo sumos“ nustatytus kriterijus.

39. Finansavimo sumos iš valstybės biudžeto, savivaldybės biudžeto, Europos sąjungos, Lietuvos užsienio paramos fondų gauti arba gautini pinigai arba kitas turtas, skirti progimnazijos nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti. Finansavimo sumos apima ir mokyklos gautą paramą bei gautinus pinigus ir kitą turtą pavedimams vykdyti.

40. Finansavimo sumos pagal paskirtį skirstomos į finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

41. Finansavimo sumos nepiniginiam turtui įsigyti apima ir nemokamai gautą arba už simbolinį atlygį įsigytą nepiniginį turtą.

42. Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti yra laikomos visos likusios finansavimo sumos, kurios nepriskiriamos nepiniginiam turtui įsigyti.

43. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

**Finansiniai įsipareigojimai**

44**.** Finansinių įsipareigojimų apskaitos principai, metodai ir taisyklės nustatyti 17 - ąjame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir po ataskaitiniai įvykiai“, 19‑ajame VSAFAS „Nuoma, finansinė nuoma (lizingas) ir kitos turto perdavimo sutartys, 24-ajame VSAFAS „Su darbo santykiais susijusios išmokos“.

45**.** Finansinėje atskaitomybėje įsipareigojimai skirstomi į dvi grupes:

- ilgalaikiai įsipareigojimai;

- trumpalaikiai įsipareigojimai.

Ilgalaikiai įsipareigojimai yra tie, kuriuos reikia vykdyti per ilgesnį nei vieneri metai laikotarpį nuo tarpinių finansinių ataskaitų rinkinio sudarymo datos. Ilgalaikiai įsipareigojimai apima įsipareigojimus tiekėjams, kredito įstaigoms. Ilgalaikių įsipareigojimų progimnazija neturi.

Trumpalaikiai įsipareigojimai yra tie, kuriuos reikia įvykdyti per vienerius metus nuo tarpinių finansinių ataskaitų rinkinio sudarymo datos. Trumpalaikiai įsipareigojimai apima įsipareigojimus tiekėjams, kredito įstaigoms, valstybės ir savivaldybių institucijoms ir kitiems juridiniams bei fiziniams asmenims. Trumpalaikiams įsipareigojimams taip pat priskiriama ilgalaikių įsipareigojimų dalis, kuri turės būti apmokėta (įvykdyta) per vienerius metus. Prie trumpalaikio įsipareigojimo taip pat priskiriamas atostoginių kaupimas darbuotojams, t. y. įsipareigojimas suteikti darbuotojams apmokamas atostogas, kuriomis jie nepasinaudojo ataskaitinį laikotarpį. Įsipareigojimo suma nustatoma atlikus uždirbtų ir nepanaudotų atostogų dienų inventorizaciją. Nustačius darbuotojo nepanaudotų atostogų dienų skaičių ir padauginus jį iš darbo dienos atlyginimo, nustatomas įsipareigojimo darbuotojams dydis.

46. Priklausomai nuo įsipareigojimų rūšies (skolos tiekėjams, kredito įstaigoms, biudžetui, darbuotojams) ir įvykdymo trukmės įsipareigojimai grupuojami atskirose buhalterinėse sąskaitose jų atsiradimo metu arba tuoj pat po jų atsiradimo.

**Pajamos**

47. Pajamų apskaitos principai, metodai ir taisyklės nustatyti 10-ajame VSAFAS „kitos pajamos“ ir 20-ajame VSAFAS „Finansavimo sumos“.

48. Pajamos įstaigoje pripažįstamos vadovaujantis kaupimo principu, t.y. apskaitoje jos registruojamos bei rodomos finansinėse ataskaitose tada, kai uždirbamos, neatsižvelgiant į pinigų gavimą. Pajamos įvertinamos tikrąja verte. Finansavimo pajamos pripažįstamos tuo pačiu laikotarpiu, kai yra padaromos su šiomis pajamomis susijusios sąnaudos. Registruojant visas su finansavimo pajamų pripažinimu susijusias operacijas, yra nurodoma, kokiai funkcijai ir kuriai programai vykdyti buvo pripažintos finansavimo pajamos. Pajamos, išskyrus finansavimo pajamas, pripažįstamos, kai tikėtina, kad progimnazija gaus su sandoriu susijusią ekonominę naudą, kai galima patikimai nustatyti pajamų sumą ir kai mokykla gali patikimai nustatyti su pajamų uždirbimu susijusias sąnaudas. Pajamos skirstomos į grupes: pagrindinės veiklos pajamas, kitas veiklos pajamas, finansinės investicinės veiklos pajamas. Pagrindinės veiklos pajamomis laikomos pajamos, gautos vykdant nuostatuose nustatytą veiklą. Pajamos, gautos iš veiklos, kuri pagal nuostatus nepriskirtina prie pagrindinės veiklos, priskiriamos prie kitos veiklos pajamų.

**Sąnaudos**

49. Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos“. Sąnaudų susijusių su konkrečių turto, finansavimo sumų ir įsipareigojimų straipsnių apskaita, principai nustatyti šių straipsnių apskaitą reglamentuojančiuose VSAFAS.

50. Sąnaudos apskaitoje pripažįstamos vadovaujantis kaupimo ir palyginimo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Sąnaudos apskaitoje įvertinamos tikrąja verte. Išskiriamos šios sąnaudų grupės pagal veiklos rūšis: pagrindinės veiklos sąnaudos, kitos veiklos sąnaudos, finansinės ir investicinės veiklos sąnaudos. Sąnaudos registruojamos 8 klasės sąskaitų plano sąskaitose. Užregistravus visas metinio ataskaitinio laikotarpio ūkines operacijas ir ūkinius įvykius visos sąnaudų grupės sąskaitos yra uždaromos. Visų per metinį ataskaitinį laikotarpį padarytų sąnaudų sąskaitų likučiai pagal paskutinės ataskaitinio laikotarpio dienos būklę turi būti perkeliami į sąskaitą 3100001 „Sukauptas einamųjų metų perviršis ar deficitas“.

**Informacijos pagal segmentus pateikimas**

51. Progimnazija turto, įsipareigojimų ir finansavimo sumų apskaitą tvarko pagal segmentus, t. y. taip, kad galėtų pagal segmentus teisingai užregistruoti pagrindinės veiklos sąnaudas ir išmokas tinkamai priskirti prie veiklos segmentų. Turtas, įsipareigojimai, finansavimo sumos ir sąnaudos, kurių priskyrimo prie segmento pagrindas yra neaiškus, yra priskiriami prie didžiausią progimnazijos veiklos dalį sudarančio segmento.

**KITA INFORMACIJA**

52**.** Progimnazijos restruktūrizavimas nenumatomas.

53. Neapibrėžtų įsipareigojimų ar neapibrėžto turto pokyčių nuo ataskaitinių finansinių metų

pradžios iki paskutinės tarpinio ataskaitinio laikotarpio pabaigos nebuvo.

54.Sprendimų dėl teisinių ginčų nebuvo.

55.Reikšmingų įvykių po paskutinės tarpinio ataskaitinio laikotarpio pabaigos nebuvo.

**Aiškinamojo rašto pastabos**

**1. Nematerialus turtas(Pastaba Nr. P03)**

1.1. Progimnazija turi kompiuterinę mokymo priemonių bei apskaitos programinę įrangą, licencijas. Nematerialiojo turto apskaitoje turto nuvertėjimo nėra.

1.2**.** Nematerialiojo turto visiškai amortizuoto, tačiau vis dar naudojamo.

1.3**.** Pateikiame formą apie nematerialiojo turto balansinės vertės pasikeitimą per 2020 m. pagal 13-to standarto 1 priede nustatytą formą.

1.4.Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija, ir turto, kuris nebenaudojamas veikloje, nėra.

1.5.Naujo turto, įsigyto perduoti, ir patikėjimo teise perduoto kitiems subjektams nėra.

**2. Ilgalaikis materialusis turtas (Pastaba Nr. P04)**

2.1. Ilgalaikio materialiojo turto apskaitos politika, aprašyta šio rašto apskaitos politikos dalyje.

2.2. Progimnazijoje yra šios IMT grupės, joms nustatytas naudingo tarnavimo laikas:

|  |  |  |
| --- | --- | --- |
| **Eil. Nr.** | **IMT grupės pavadinimas** | **Naudingo tarnavimo laikas** |
| 1. | Pastatai |  |
| 1.1. | Kiti pastatai | 90 |
| 2. | Infrastruktūros ir kiti statiniai |  |
| 2.1. | Kiti statiniai | 40 |
| 3. | Mašinos ir įrenginiai |  |
| 3.1. | Kitos mašinos ir įrenginiai  (valgyklos įrenginiai ir kt.) | 10 |
| 4. | Baldai ir biuro įranga |  |
| 4.1. | Biuro įranga (kopijavimo, dokumentų dauginimo priemonės ir kita įranga) | 7 |
| 4.2. | Kompiuteriai ir jų įranga | 5 |
| 5. | Kitas ilgalaikis materialusis turtas |  |
| 5.1. | Kitas ilgalaikis materialusis turtas (bibliotekos fondas) |  |

2.3. Informacija apie ilgalaikio materialiojo turto balansinės vertės pagal IMT grupes pasikeitimą per ataskaitinį laikotarpį pateikta pagal 12-to standarto 1 priede nustatytą formą.

2.4. Progimnazijoje yra turto, kuris yra visiškai nudėvėtas, tačiau vis dar naudojamas veikloje. Lentelėje pateikiamas jo įsigijimo savikaina (pagal grupes).

|  |  |  |  |
| --- | --- | --- | --- |
|  | **IMT grupė** |  | IMT įsigijimo savikaina Eurais |
|  | Kitos mašinos ir įrenginiai  (valgyklos įrenginiai ir kt.) |  | 5667,75 |
|  | Kompiuteriai ir jų įranga |  | 9264,22 |
|  | Baldai |  | 12263,89 |
|  | Biuro įranga |  | 1493,46 |

2.5. Turto, kurio kontrolę riboja sutartys ar teisės aktai, ir turto, užstatyto kaip įsipareigojimo įvykdymo garantija nėra.

2.6. Turto, kuris nebenaudojamas veikloje ir turto, kuris laikinai nenaudojamas veikloje nėra.

2.7. Žemės ir pastatų, kurie nenaudojami įprastinėje veikloje ir laikomi vien tiktai pajamoms iš nuomos gauti taip pat nėra.

2.8. Turto, įsigyto pagal finansinės nuomos (lizingo) sutartis, nėra.

2.9. Sutarčių, pasirašytų dėl ilgalaikio materialiojo turto įsigijimo ateityje, paskutinę ataskaitinio laikotarpio dieną nėra.

2.10. Progimnazija neturi ilgalaikio materialiojo turto, priskirto prie žemės, kilnojamųjų, nekilnojamųjų kultūros vertybių grupių.

2.11. Turto, perduoto Turto bankui, nėra.

**3. Ilgalaikis finansinis turtas**

3.1 Ilgalaikio finansinio turto progimnazija neturi.

**4. Biologinis turtas.**

4.1 Biologinio turto progimnazija neturi.

**5. Atsargos (Pastaba Nr. P08)**

5.1. Ataskaitinio laikotarpio pabaigoje – maisto produktų likutis už 133,64 euro. Visos kitos įsigytos medžiagos sunaudotos veikloje.

5.2. Visas per ataskaitinį laikotarpį įsigytas ūkinis inventorius, vadovėliai ir kitos mokymo priemonės atiduoti naudoti, todėl inventoriaus balansinė vertė – nulinė. Atiduotas naudoti inventorius apskaitomas nebalansinėje sąskaitoje.

5.3. Atsargų nuvertėjimo per ataskaitinį laikotarpį nebuvo.

5.4. Balansinė atsargų vertė pateikiama pagal 8 – to standarto 1 priede pateiktą formą.

**6. Ilgalaikis materialusis ir biologinis turtas, skirtas parduoti**

6.1. Ilgalaikio materialiojo ir biologinio turto, skirto parduoti, progimnazija neturi.

**7. Per vienerius metus gautinos sumos (Pastaba Nr. P10)**

7.1. Gautinų sumų už suteiktas paslaugas ir turto naudojimą ataskaitinio laikotarpio pabaigoje buvo už 850,63 eurus.

7.2. Sukauptos gautinos sumos (71393,27 euro) - tai mokėtinos sumos už nepanaudotas atostogas (59626,03 euro).

7.3. Kitos gautinos sumos (54,28 euro) – tai permokos.

. 7.3. Informacija apie per vienus metus gautinas sumas pateikiama pagal 17-ojo standarto 7 priedo formą.

**8. Pinigai ir pinigų ekvivalentai. (Pastaba Nr. P11)**

8.1. Ataskaitinio laikotarpio pabaigoje įstaigos banko sąskaitose buvo 7972,44 euro suma, iš jų: tėvų įmokų likutis – 650,26 euro, ES lėšos(projektui pagal „Erasmus“ programą) – 57,61 euro, kitų šaltinių (paramos) lėšos – 7264,57 euro.

8.2. Informacija apie pinigus ir jų ekvivalentus pateikiama pagal 17-to standarto 8 priede pateiktą formą.

**9. Finansavimo sumos (Pastaba Nr. P12)**

9.1. Ataskaitinio laikotarpio gautos finansavimo sumos **– 950872,51 euro**. Tai nepiniginiam turtui ir kitoms išlaidoms iš valstybės ir savivaldybės biudžetų gautas finansavimas, ES ir kitų šaltinių paramos lėšos – 666708,18 euro bei neatlygintinai gautas turtas 12013,24 euro. **Iš valstybės biudžeto gauta 691036,37 euro :**

- nepiniginiam turtui įsigyti – 665813,95 euro;

- kitoms išlaidoms – 25222,42 euro

**Iš savivaldybės biudžeto gauta 244073,32 euro :**

* kitoms išlaidoms kompensuoti 244073,32 euro.

**Iš ES biudžeto gauta – 4719,82 euro :**

- neatlygintinai gautas trumpalaikis turtas – 22,52 euro;

- kitoms išlaidoms 4697,30 eurų.

**Iš kitų šaltinių gauta – 11043,00 euro**:

- neatlygintinai gautas nepiniginis turtas – 871,71 euro,

- kitoms išlaidoms – 10171,29 euro

**10. Įsipareigojimai (Pastaba Nr. P17)**

10.1. Tiekėjams mokėtinos sumos – 82,74 euro. Įsiskolinimas nepradelstas, apmokėjimo terminas 2020 m. sausio mėn.

10.3. Sukauptos mokėtinos sumos (59626,03 euro) – sukauptos atostoginių sąnaudos, iš jų socialinio draudimo įmokos – 853,98 euro.

**11. Pagrindinės veiklos pajamos (Pastaba Nr. P21)**

11.1. Finansavimo pajamos (991715,81 euro) iš jų: valstybės biudžeto – 707607,70 euro, savivaldybės biudžeto - 253916,33 euro, ES lėšų – 14150,33 euro, kitų finansavimo šaltinių – 16041,45 euro,

11.2. Pagrindinės veiklos kitos pajamos – pajamos, gautos už suteiktas paslaugas.

Per ataskaitinį laikotarpį progimnazija uždirbo 12289,26 euro kitų pajamų.

Kitos veiklos pajamų progimnazija neturi.

**12. Sąnaudos (Pastabos Nr. P02 ir Nr. P22)**

12.1. Pagrindinės veiklos sąnaudos.

Tai - darbo užmokesčio ir socialinio draudimo, nusidėvėjimo ir amortizacijos, komunalinių paslaugų ir ryšių, kvalifikacijos kėlimo, remonto, sunaudotų atsargų savikainos ir kitų paslaugų sąnaudos, padarytos vykdant pagrindinę veiklą. Viso – 1005059,93 euro.

Darbo santykių rūšys – tarifikacijos ir etatų sąrašuose nurodyti darbuotojai.

Darbuotojų skaičius ataskaitinio laikotarpio pabaigoje – 57 darbuotojai.

Informacija apie veiklos segmentus pateikiama pagal 25-to standarto „Segmentai“ priedą.

**13. Finansinė ir investicinė veikla**

13.1. Finansinės, investicinės veiklos nei pajamų, nei sąnaudų progimnazija neturi.

**14. Grynasis turtas (Pastaba Nr. P18)**

Ataskaitiniais metais progimnazija iš pagrindinės veiklos gavo 1054,86 euro deficitą. Teikdama paslaugas uždirbo 12289,26 euro pajamų (lyginant su 2019 m. pajamų surinkta mažiau, nes buvo paskelbtas karantinas ir įstaigos savo veiklą vykdė tik iš dalies.

Direktorė Dinara Vitkuvienė